Pavandenė
Pavandenė – miestelis Telšių rajono savivaldybėje, į rytus nuo Varnių, Varnių regioniniame parke, prie kelio  4609  Janapolė–Pavandenė–Žiogė  ir 2 km nuo  223  Užventis–Varniai  krašto kelio. Seniūnaitijos centras. Yra medinė Šv. Onos bažnyčia (pastatyta 1802 m.), šventoriaus koplyčia (XIX a. pr.), veikia Pavandenės pagrindinė mokykla, biblioteka, paštas (LT-88045). Stovi Lietuvos nepriklausomybės dešimtmečio paminklas (pastatytas 1928 m., po karo nugriautas, 1988 m. atstatytas). Rytuose telkšo Gludo ežeras, netoliese Moteraičio, Sprūdės ir kiti piliakalniai. Yra išlikusių XVIII–XIX a. liaudies skulptūrų. Miestelis patenka į Varnių regioninį parką.